Juglas iela (Rīga)
Šis raksts ir par ielu Rīgā. Par citām jēdziena Juglas iela nozīmēm skatīt nozīmju atdalīšanas lapu. Juglas iela ir iela Rīgā, Vidzemes priekšpilsētā, Juglas, Mežciema un Dreiliņu apkaimēs. Juglas iela sākas T veida krustojumā ar Brīvības gatvi un beidzas apļveida krustojumā ar Kaivas, Augusta Deglava un Lubānas ielu un Autoceļu P4. Kopējais ielas garums ir 5688 metri.